Het jy gehoor? / Have you heard? - Mar 2008
Bronbergers wat deesdae vreemde groen ligte sien flits in die nag of dalk’n skerp lig by hul plot sien inskyn, kan gerus wees. Dit is lede van die Zwavelpoort Eienaarsvereniging wat patrollie doen. Daar is ses patrolliegroepe– drie voor Glastonbury-rif en Lynnwoodweg en drie agter die rif en op die Zwavelpoortpad. As jy deel wil word van dié patrollies, bel vir Petro Anderson by 083-604-0074.
Dié swartbord is op by José se Farmers Shed.
Met ’n kuier by ou Faan se plek anderdag, vertel Issie van dié vriende van hulle. Stoere Afrikanermense was hulle. Weskusmense vir wie Ingels en Ingelse ’n skaars en vreemde verskynsel was. Iets waarvan jy destyds in daai wêreld net gehoor het. Nou, sê Issie, is daar vir dié vriende drie seuntjies gebore. Toe, op ’n mooi dag, gaan haal ma nog ’n baba by die hospitaal en dié keer was dit’n dogtertjie. Die hele ou gesinnetjie, pa en drie seuntjies, staan en bekyk dié aardigheid toe ma dit die eerste keer by die huis aanbring en soos dit nou maar met babas is, moet die doek toe geruil word. Issie sê die oudste seuntjie het die anderste spulletjie aandagtig aanskou en toe met verbaasde ongeloof op sy gesiggie gevra: “Ma, is dié baba dan Ingels?”
Is dit voor sy gelees het wat agter haar staan. Of is dit óór sy gelees het wat agter haar staan?
Bronbergers should be on the lookout for a white Nissan Skyline that drives suspiciously slowly around the plots. This vehicle was allegedly involved in a robbery in Zwavelpoort towards the end of February. A lot of steel was stolen from a shed. Apparently this vehicle scouts around in the area and later a big truck arrives to ‘do the shopping’.
‘n Wyle gelede het Hans Lombard sy koksbaadjie by die Bronberg Lodge opgehang en ander weivelde (of is dit vreetvelde) gaan verken. Ons is bly om te sien ou Hans is terug waar hy hoort en al dra hy nou die nuwe titel van ‘bestuurder’, hou hy tog weer sy kennersoog op die kombuis.